Havnebusserne var forsynet med [[redningsflåde]]r. Arriva havde ellers bedt om fritagelse ligesom havnerundfarterne, men det afviste [[Søfartsstyrelsen]], da turistbådene var synkefrie og ikke sejlede om vinteren. Redningsflåderne var forsynet med det pligtige fiskegrej. Dertil kom [[Proviant|nødproviant]] til en uge i form af pakker med et halv kilo kiks og halvanden liter vand pr. person samt søsygetabletter. Nødprovianten var dog ikke et krav fra Søfartsstyrelsen og næppe heller nødvendigt, da havnebusserne ikke måtte sejle ud af havnen. Arriva antog dog, at det allerede var pakket, da redningsflåderne blev bestilt.<ref>''Havnebusser med nødproviant til en uge'' af Henrik Groes-Petersen. Politiken, 21. juli 2000.</ref>
Historie Vand Foreninger Organisationer